కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Delhi Capitals: ఐపీఎల్‌ 2020లో KXIP కెప్టెన్ అశ్విన్ వేరొక టీమ్‌కి బదిలీ
ఆటగాళ్ల వేలంలోకి వెళ్లి ఏడు ఫ్రాంఛైజీలతో పోటీపడే కంటే.. బదిలీ రూపంలో క్రికెటర్లని మార్చుకోవాలని ఢిల్లీ క్యాపిటల్స్ మరోసారి పావులు కదుపుతోంది. 2019 సీజన్‌‌లో ధావన్‌ని అలానే దక్కించుకున్న ఢిల్లీ.. ఇప్పుడు అశ్విన్‌పై కన్నేసింది.
Samayam Telugu | Updated:
Nov 6, 2019, 09:07AM IST
Delhi Capitals: ఐపీఎల్‌ 2020లో KXIP కెప్టెన్ అశ్విన్ వేరొక టీమ్‌కి బదిలీ
ఐపీఎల్ 2020 సీజన్ వేలం ముంగిట కింగ్స్ ఎలెవన్ పంజాబ్ ఫ్రాంఛైజీ సాహసోపేత నిర్ణయం తీసుకుంది. 2018 నుంచి తమ జట్టుకి కెప్టెన్‌గా ఉన్న అగ్రశ్రేణి స్పిన్నర్ రవిచంద్రన్ అశ్విన్‌ని ఢిల్లీ క్యాపిటల్స్ టీమ్‌కి బదిలీ రూపంలో పంపాలని నిర్ణయించుకుంది. ఇటీవల పంజాబ్ టీమ్ క్రికెట్ ఆపరేషన్స్ డైరెక్టర్‌గా అనిల్ కుంబ్లే నియామకం అయిన తర్వాత కొద్దిరోజులు అశ్విన్ బదిలీపై వెనక్కి తగ్గినట్లు కనిపించిన ఫ్రాంఛైజీ.. మళ్లీ పావులు కదుపుతున్నట్లు తెలుస్తోంది. అశ్విన్‌ని ఢిల్లీ క్యాపిటల్స్‌కి ఇచ్చి ఆ టీమ్‌ నుంచి ఇద్దరు ఆటగాళ్లని తీసుకోవాలని పంజాబ్ ఫ్రాంఛైజీ నిర్ణయించుకున్నట్లు సమాచారం.
Read More: ధోనీ వివాదంతో ఐపీఎల్‌లో ఇక ‘నోబాల్’ అంపైర్
ఐపీఎల్ 2019 సీజన్‌లో 14 మ్యాచ్‌లాడి 15 వికెట్లు పడగొట్టిన అశ్విన్ జట్టుని ప్లేఆఫ్‌కి చేర్చడంలో విఫలమయ్యాడు. లీగ్ దశలోనే ఇంటిబాట పట్టిన పంజాబ్ పాయింట్ల పట్టికలో ఆరో స్థానంతో సరిపెట్టుకుంది. దీంతో.. అతడ్ని తప్పించి వేరొకరికి టీమ్ పగ్గాలు అప్పగించాలని పంజాబ్ ఫ్రాంఛైజీ గత రెండు మూడు నెలలుగా కసరత్తులు చేస్తోంది. మరోవైపు సీనియర్ బౌలరైన అశ్విన్‌ని తమ టీమ్‌లోకి తీసుకునేందుకు ఎలాంటి అభ్యంతరం లేదని ఢిల్లీ క్యాపిటల్స్ కెప్టెన్ శ్రేయాస్ అయ్యర్ ఇప్పటికే స్పష్టం చేశాడట. యువకులతో నిండిన ఢిల్లీ టీమ్‌లోకి 2019 సీజన్‌లో శిఖర్ ధావన్ వచ్చిన విషయం తెలిసిందే. సన్‌రైజర్స్ హైదరాబాద్‌కి ముగ్గురు ఆటగాళ్లని ఇచ్చి.. ధావన్‌ని ఢిల్లీ అప్పట్లో బదిలీ రూపంలో తీసుకుంది.
Read More: ఐపీఎల్‌ 2020లో కొత్త రూల్.. పవర్ ప్లేయర్
ఐపీఎల్ 2020 సీజన్ వచ్చే ఏడాది ఏప్రిల్ నుంచి ప్రారంభంకానుండగా.. ఈ ఏడాది డిసెంబరు 19న కోల్‌కతా వేదికగా ఆటగాళ్ల వేలం జరగనుంది. ఈ వేలంలోపు అశ్విన్ బదిలీపై పంజాబ్ ఫ్రాంఛైజీ ఓ నిర్ణయం తీసుకోనున్నట్లు తెలుస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.